"Тҟәарчал атәанчаҩцәа рацәаны инхоит, Аҟәа ицаны агәаран ақәгылара рцәыуадаҩуп аҟынтә, Урыстәыла Ацҳаражәҳәарҭа аконсул ҳиацәажәарц ҳаӡбеит анкьа ишыҟаз еиԥш ара ақалақь аҟны ашәҟәқәа еизырго, ирыдыркыло иҟаларц, анаҩс атәылауаҩшәҟәқәа Аҟәа ироуларц. Аҳәынҭқарра ахада сиазҵааит ари азҵаара аӡбара ҳзалыршозар ҳәа. Ашьҭахь Аҟәа ашәҟәқәа ахьрыдыркыло аконсультациатә ҟәшаҟынтәи адырра ҳарҭеит. Ари ҳара ҳзы даара ихадоуп, администрациа ахыбраҟны аурысцәа рхеилак ахьыҟоу ауадаҟны, уаанӡагьы уа ашәҟәқәа рыдыркылон, убра ашәҟәқәа аларҵалар ҟалоит. Иааиуа асабша (ԥхынгәы 4 рзы - аред.) иаараны иҟоуп (атәылауаҩшәҟәқәа рыԥсахразы адокументқәа здызкыло ауаа – аред), нас ҳахәаԥшуеит ҩымчыбжьа рахь знык ашәҟәқәа рыдкылара азхо, ишыҟало", - иҳәеит Дочиа.
Шәазыӡырҩы аудио. Инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
-
Аурыс ҳәаанырцә тәылауаҩшәҟәқәа рыԥсахразы абжьгарҭақәа Аԥсны араионқәа рҿгьы иҟалоит
-
Дочиа Тҟәарчал араион азы: ауаа аднаԥхьалартә еиԥш аҟаҵара ҳагәҭакуп